Pénznyomdának bizonyult a poligám randiszimulátor
Máris milliárdokat költöttek virtuális fiúkra a kínai nõk.
Egészen különös dolgokra képesek vagyonokat költeni a mobiljátékokkal játszók, a SkyNews beszámolója alapján a kínai Apple App Store jelenlegi legnépszerûbb free-to-play játéka a Love and Producer névre hallgat. A leírás alapján egy randiszimulátorról van szó: a játékosok egy nõt alakítanak, akinek meg kell mentenie az örökölt produkciós cégét, miközben szimultán négy férfivel is fenn kell tartania a romantikus kapcsolatát. Õk lehetnek a cég új mûsorának sztárjai.

A decemberben elérhetõvé vált Love and Producernek jelenleg olyan 2 millió aktív játékosa van, a többségük a húszas éveik elején járó nõ. A játékban küldetések sikeres végrehajtásával lehet elõre jutni: a küldetések végén kapott a lila gyémántokat a fiúkkal való randikra lehet váltani, míg a „kötõdéskártyákkal" a férfiak statisztikáit lehet fejleszteni.

Természetesen a gyémántok és a kártyák is vásárolhatóak pénzért, a játékosok eddig olyan 200 millió jüant, azaz

7,9 milliárd forintot vertek el rájuk.

A fiúknak természetfeletti képességeik is vannak, a rendõrkarakter például képes repülni, és irányítani a szeleket. A legromantikusabb mondata állítólag az, hogy

amíg a szélben állsz, érzem a közelséged.
Kína mobiljáték